# Gabriel Guevara Mourreau

Gabriel Guevara Mourreau (Madrid, 6 de febrer de 2001) és un actor i model espanyol.

## Carrera

Fill de la vedet francesa Marlène Mourreau i el ballarí cubà Michel Guevara, va donar-se a conèixer en l'esfera pública per mitjà del modelatge. Des de petit, entre bambalines i fent de figurant al Teatre Real de Madrid, li va néixer l'anhel de dedicar-se al món de les arts escèniques.
El 2018, va estrenar-se com a intèrpret amb el paper de Cristian a Skam España. Després va aparèixer a les sèries Señoras del (h)AMPA i HIT. Havia estudiat el batxillerat escènic a l'Institut Lope de Vega i va continuar la formació a través de cursos d'interpretació de l'escola Primera Toma. El 2020, per primera vegada va formar part del repartiment d'una pel·lícula, en aquest cas titulada Charter. En la sèrie Bosé, va fer del ballarí i coreògraf Nacho Duato. Més tard, també va actuar a Cómo mandarlo todo a la mierda i Tú no eres especial, entre d'altres. Destaca la seva participació protagònica en el film del 2023 Culpa meva.
Fora de la pantalla gran, ha treballat amb son pare a Itàlia en l'òpera Elixir de amor.

## Vida personal

Va ser criat exclusivament per la mare, que en tenia la custòdia completa. A banda, té un germà per part de pare.
Manté una amistat amb la cantant Aitana i amb Claudia Caparrós, filla del presentador Alonso Caparrós. En el passat, va ser la parella sentimental de l'actriu Agostina Goñi.

## Controvèrsia

El setembre del 2023, mentre s'estava a Venècia per a assistir al Festival Internacional de Cinema de Venècia, va ser detingut per una ordre internacional d'arrest. Segons les autoritats, hauria comès una agressió sexual abans a França. Poc després, el seu advocat, Pedro Fernández González, va declarar que els fets havien tingut lloc quan ell tenia 13 anys, durant la minoria d'edat, quan la seva cosina l'havia denunciat. Per les circumstàncies de l'acusat, segons ell, havia estat jutjat a Espanya i absolt del crim. El 4 de setembre, estava programada una vista del cas i va ser posat en llibertat amb la condició de romandre a Venècia fins a la resolució judicial. El 15 de setembre, el Tribunal d'Apel·lació de Venècia va declarar nul·les l'ordre de detenció i la sol·licitud d'extradició contra Guevara, així que va ser absolt oficialment de tots els càrrecs i va ser autoritzat a moure's fora d'Itàlia.

## Filmografia

Televisió :
| Any | Títol | Personatge |
| 2018 | Skam España | Cristian Miralles |
| 2019 | Señoras del (h)AMPA | |
| 2020 | HIT | Darío |
| 2021 | Riders | |
| 2022 | Cómo mandarlo todo a la mierda | Fran |
| 2022 | Ni una más | |
| 2022 | Tú no eres especial | Asier |
| 2023 | Red Flags | |
| 2023 | Bosé | Nacho Duato |
Cinema :
| Any | Títol | Personatge |
| 2020 | Charter | |
| 2022 | Mañana es hoy | |
| 2023 | Culpa meva | Nick |

## Referències

* 1 2 Callejo, Paula. «Despedimos el verano junto a Gabriel Guevara, el actor 'centennial' del momento» (en castellà). ¡Hola!, 22-09-2022. [Consulta: 10 juny 2023].
* ↑ Girela, F. Javier. «Quién es Gabriel Guevara, la estrella adolescente que no verás en Élite pero sí en todas las plataformas de streaming del mundo» (en castellà). GQ, 30-09-2022. [Consulta: 10 juny 2023].
* 1 2 3 «Quiénes son los protagonistas de 'Culpa mía' y dónde los has visto antes» (en castellà). 20minutos, 08-06-2023. [Consulta: 10 juny 2023].
* 1 2 Úbeda-Portugués, Alberto. «Gabriel Guevara, nacido para brillar» (en castellà). AISGE. [Consulta: 10 juny 2023].
* ↑ Arjona, Ana. «Gabriel Guevara sobre Bosé: “Me ha tocado interpretar la parte más bonita de la vida de Miguel Bosé”» (en castellà). Vanity Fair, 29-10-2022. [Consulta: 10 juny 2023].
* ↑ «El hijo actor de Marlène Mourreau, Gabriel Guevara, alcanza la mayoría de edad» (en castellà). Lecturas, 06-02-2019. [Consulta: 10 juny 2023].
* ↑ Ciganda, Vanessa. «Descubre a Gabriel Guevara, el hijo actor de Marlène Mourreau» (en castellà). Semana, 17-02-2019. [Consulta: 10 juny 2023].
* ↑ Pérez G., Daniel. «Así es Gabriel Guevara, el hijo de Marlène Mourreau que brilla como actor» (en castellà). As, 31-01-2023. [Consulta: 10 juny 2023].
* ↑ Gorman, David. «La relació fugaç de Marc Márquez i l'actriu Agostina Goñi (i el motiu de la ruptura)». Principal, 02-11-2022. Arxivat de l'original el 10 de juny 2023. [Consulta: 10 juny 2023].
* ↑ «Detenido el hijo de Marlene Mourreau por violencia sexual» (en castellà). La Vanguardia, 03-09-2023. [Consulta: 3 setembre 2023].
* ↑ Koch, Tommaso. «El actor español Gabriel Guevara, hijo de Marlène Mourreau, liberado tras ser retenido en Italia por un presunto delito de “violencia sexual” en Francia» (en castellà). El País, 04-09-2023. [Consulta: 11 setembre 2023].
* ↑ «La detención del actor Gabriel Guevara es "una aberración sin sentido e irregular", según su abogado: "Le hace mucho daño"». 20minutos.es (en espanyol), 04-09-2023. [Consulta: 16 setembre 2023].
* ↑ «Violenza sessuale, cadono le accuse all’attore Gabriel Guevara arrestato a Venezia». la Nouva (en italià), 15-09-2023. [Consulta: 16 setembre 2023].